Ciclismo

O ciclismo é un deporte de carreira de bicicleta no que o obxectivo dos participantes é ben chegar primeiro a determinada meta ou ben cumprir un determinado percorrido no menor tempo posíbel.

Foi en Inglaterra, en mediados do século XIX, cando comezou o ciclismo como deporte. As probas ciclistas xeralmente encádranse en tres categorías: probas en estrada, probas en pista e probas de montaña (bicicleta de montaña, ciclocross ou BMX) e practícase con diversos tipos e modelos de bicicletas.

Nas de bicicleta de montaña existen varias especialidades: o cros, que é unha proba de longa distancia que se disputa en todo o tipo de terreo, de preferencia no monte, e combinando distintas inclinacións e dificultades; o free ride, cun andamento máis extremo en que se dá preferencia a saltos e *descidas; o descenso que é a versión máis extrema e perigosa do ciclismo de montaña que consiste soamente en descender, normalmente a velocidades altas, en contra o reloxo, por terreos de monte. Cando se fai en cidade chámase descenso urbano. Unha variante do descenso é o four-cross ou 4x, que consiste nunha competición de descenso de monte onde compiten ao mesmo tempo catro ciclistas e onde ó perigo e á espectacularidade do anterior súmaselle a posibilidade do contacto físico entre as e os participantes.

O ciclismo é ademais parte dalgúns deportes combinados, coma o tríatlon.

 Ciclismo na sociedade 
miniatura|Tour de France 2005.
Independente de campionatos e torneos, é común que amigos con intereses afíns se reúnan para facer longos paseos de bicicleta, quer no monte ou en estrada. A isto denomínaselle cicloturismo. O practicante do ciclismo chámase ciclista.

En termos de saúde, o ciclismo é unha actividade rítmica e cíclica, ideal para desenvolvemento dos sistemas de enerxía aerobio e anaerobio, dependendo do tipo de adestramento aplicado. Desenvolve o sistema cardiovascular dos practicantes, sendo aínda indicado por médicos especialistas como óptimo exercicio para queima de graxa corporal e desenvolvemento de resistencia de forza muscular de pernas, en adestramentos. Aínda que pode estar contraindicada para certos problemas de costas.

O mundo moderno inventou tamén o ciclismo estático, ou sexa, a práctica do ciclismo en bicicletas ergométricas ou incluso utilizando a propia bicicleta arriba dun trebello chamado rodete e en lugares pechados, casa, academia, club etc, un exercicio aeróbico alternativo e seguro ideal para individuos que desexan maior seguranza, sustentación e facilidade de manexo que o ciclismo de estrada ou de pista.

O ciclismo estático indícase para persoas que presentan determinados tipos de lesións de xeonllos, cadrís, columna e que non poden camiñar; xestantes, enfermos con osteoporose e principalmente obesos.

 Modalidades de ciclismo 
miniatura|Campionato do Mundo feminino de ciclismo en ruta, en Innsbruck.
 Ciclismo en ruta 
 Ciclismo en pista
 Ciclismo de montaña
 Ciclocrós
 Trial
 Ciclismo en sala
 Ciclismo BMX

 Competicións 
miniatura|Volta ciclista a España 2007.
 UCI WorldTour
 Campionato do Mundo de ciclismo en ruta
 Probas por tiradas:
 Grandes Voltas
 Giro de Italia
 Tour de Francia
 Vuelta Ciclista a España
 Dauphiné Libéré
 Volta a Cataluña
 Volta ao País Vasco
 Eneco Tour
 París-Niza
 Tour de Polonia
 Volta a Suíza
 Tour de Romandía
 Tour Down Under
 Giro da Lombardía
 Clásicas:
 Milán-Sanremo
 Tour de Flandres
 París-Roubaix
 Amstel Gold Race
 Liexa-Bastogne-Liexa
 La Flèche Wallonne
 Vattenfall Cyclassics
 Gante-Wevelgem
 E3 Harelbeke
 Clásica de San Sebastián
 GP Ouest-France
 Tirreno-Adriático
 París-Tours
 Giro da Lombardía
 Outras:
 Volta a Portugal
 Volta a Burgos
 Volta a Galicia

 Notas 

 Véxase tamén 

 Bibliografía 
 González Martín, X. (2007): 120 anos de ciclismo galego. Vigo: Editorial Galaxia. ISBN 978-84-7154-116-1.

 Ligazóns externas 
 Web da Unión Ciclista Internacional